Diari Oficial de la Generalitat Valenciana


Sumari del DOGV 6145, del 16-11-2009 (2009/13123)

RESOLUCIÓ de 9 de novembre de 2009, de la Direcció General de Personal de la Conselleria d'Educació, per la qual es fixa la plantilla de l'Institut d'Educació Secundària de Benetússer, afectat per l'Orde de 14 d'octubre de 2009, de la Conselleria d'Educació, per la qual es disposa el funcionament de l'Institut d'Educació Secundària de Benetússer.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6145

Data del DOGV
:   16-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13243


Data del document
:   09-11-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * Benetússer
    * personal
    * centre d'ensenyament
    * ensenyament secundari
    * personal docent
    * concurs administratiu

RESOLUCIÓ de 9 de novembre de 2009, de la Direcció General de Personal de la Conselleria d'Educació, per la qual es fixa la plantilla de l'Institut d'Educació Secundària de Benetússer, afectat per l'Orde de 14 d'octubre de 2009, de la Conselleria d'Educació, per la qual es disposa el funcionament de l'Institut d'Educació Secundària de Benetússer. [2009/13679]
El Decret 147/2009, de 25 de setembre (DOCV de 13 de setembre), del Consell, disposa en l'article primer la creació d'un Institut d'Educació Secundària, per integració de l'Institut d'Educació Secundària Jaume I d'Alfafar (codi 81956875) i de la Secció d'Educació Secundària de Benetússer (codi 65046776).
L'Orde de 14 d'octubre de 2009 (DOCV de 2 de novembre), de la Conselleria d'Educació, disposa el funcionament de l'Institut d'Educació Secundària de Benetússer.
En virtut de l'anterior, esta Direcció General de Personal, a l'empara del que establix la disposició final primera de l'Orde de 14 d'octubre de 2009, abans mencionada, resol:
Primer
Els llocs docents atribuïts a l'Institut d'Educació Secundària Jaume I i a la Secció d'Educació Secundària de l'Institut d'Educació Secundària 25 d'abril, abans de la reestructuració d'ensenyances disposada per l'Orde de 14 d'octubre de 2009, són els que s'indiquen en l'annex I.
Segon
Els llocs docents atribuïts a l'Institut d'Educació Secundària de Benetússer, després de la reestructuració d'ensenyances disposada per l'Orde de 14 d'octubre de 2009, són els que s'indiquen en l'annex II.
Tercer
La Direcció General de Personal, d'acord amb el que disposa l'Orde d'1 de juliol de 2002 (DOGV 12.07.2002), de la Conselleria de Cultura i Educació, per la qual es regula l'adscripció i els desplaçaments per modificació de les plantilles docents, dels cossos de professors d'Ensenyança Secundària, professors tècnics de Formació Professional i dels cossos que impartixen ensenyances de règim especial, modificada per l'Orde de 26 de juny de 2003 (DOGV 23.07.2003) i amb Correcció d'Errors de l'Orde de 26 de juny de 2003 en el DOGV de 24 de juliol de 2003, realitzarà els tràmits administratius oportuns per a l'aplicació i desenrotllament del que disposa la present resolució.
Quart
La present resolució entrarà en vigor l'endemà de la seua publicació en el Diari Oficial de la Comunitat Valenciana. Tanmateix, la seua efectivitat s'entén referida a l'inici del curs escolar 2008/2009.
Contra la present resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé un recurs contenciós administratiu davant del Jutjat del Contenciós Administratiu de València, en el termini de dos mesos comptats des de l'endemà de la seua publicació. Tot això, de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 9 de novembre de 2009.- El director general de Personal: David Barelles Adsuara.